b'\n_START_ARTICLE_\nNaktikovas\n_START_SECTION_\nI\xc5\xa1vaizda\n_START_PARAGRAPH_\nNaktikovas yra kiek didesnis u\xc5\xbe varn\xc4\x85. Nuo pana\xc5\xa1i\xc5\xb3 pauk\xc5\xa1\xc4\x8di\xc5\xb3 skiriasi didele galva ir spalva. Patino ir patel\xc4\x97s vir\xc5\xa1ugalvis ir pe\xc4\x8diai juodi, metalo blizgesio. Nuo pakau\xc5\xa1io nukar\xc4\x99s ilgas baltas kuodukas, kaklas, nugara ir antuodegis pilki. Kakta, antakiai, gerkl\xc4\x97 ir k\xc5\xabno apa\xc4\x8dia balti, pilko atspalvio. Plasnojamosios ir uodegos plunksnos tamsiai pilkos. Snapas juodas, kojos \xc5\xbealsvai geltonos. Rainel\xc4\x97 raudona. Jaunikliai rudi, su gelsvomis apvaliomis d\xc4\x97m\xc4\x97mis, be kuoduko.\n_START_SECTION_\nPaplitimas\n_START_PARAGRAPH_\nEurazijoje paplit\xc4\x99s nuo Atlanto iki Ramiojo vandenyno. \xc5\xa0iaur\xc4\x97je arealas siekia Olandij\xc4\x85, Juodosios j\xc5\xabros \xc5\xa1iaurin\xc4\x99 pakrant\xc4\x99, Volgos \xc5\xbeemup\xc4\xaf, \xc5\xa1iaur\xc4\x97s Kazachstan\xc4\x85, pietin\xc4\x99 Himalaj\xc5\xb3 pap\xc4\x97d\xc4\x99, \xc5\xa1iaur\xc4\x97s ryt\xc5\xb3 Kinij\xc4\x85. \xc4\xae pietus paplit\xc4\x99s iki okeanini\xc5\xb3 pakran\xc4\x8di\xc5\xb3 (i\xc5\xa1skyrus Arabijos pusiasal\xc4\xaf), Ma\xc5\xbeosios Azijos, Vidur\xc5\xbeemio j\xc5\xabros. Gyvena \xc5\xa0iaur\xc4\x97s ir Piet\xc5\xb3 Amerikoje, Afrikoje, Indijos, Ramiojo ir Atlanto vandenyn\xc5\xb3 salose. \xc5\xbdiemoja \xc5\xa0iaur\xc4\x97s ir Piet\xc5\xb3 Amerikoje, Afrikoje, Piet\xc5\xb3 ir Pietry\xc4\x8di\xc5\xb3 Azijoje._NEWLINE_Lietuvoje pastebimas retai, u\xc5\xbeklysta i\xc5\xa1 pietini\xc5\xb3 kra\xc5\xa1t\xc5\xb3.'